Oikean tieteen erottaa näennäistieteestä se, että jälkimmäinen polkee paikallaan, kirjoittaa kolumnissaan Tommi Uschanov.

Harva yhtä laajalle levinnyt ajatuskuvio on hylätty yhtä nopeasti kuin ajatus historian lopusta, jonka Francis Fukuyama esitti 1980–1990-luvun taitteessa kylmän sodan päätyttyä. Melkein niin pian kuin historia oli loppunut, se alkoi uudestaan. On nähty terrorismin vastainen sota, finanssikriisi, ilmastonmuutos ja Trump, ja tulevaisuudessa odottaa monta jännittävää käännettä.